經數: 二一二七

經名: 釋氏要覽卷上

頁數: 二六一

上              欄

六年四月五日. ○京城僧尼臨壇大德. 各

置十人. 以爲常式. 此帶臨壇而有大德二

字. 此爲始也○增輝記云. 行滿德高. 曰大

德

上座  五分律云. 齊幾名上座. 佛言上更無

人名上座○毘尼母云. 從無夏至九夏. 是

下座. 自十夏至十九夏. 是中座自二十

夏. 至四十夏. 是上座. 五十夏已上一切

沙門之所尊. 敬名耆宿(準百一□[&FFFF]#云. 雖夏臘六十. 應須是知律. 有)

(戒行者. 方名耆宿)○毘婆論云. 有三上座. 一生年

上座. 卽尊長耆舊具戒名眞生故. 二世俗

上座. 卽知法富貴. 大財大位大族大力大

眷屬. 雖年二十. 皆應和合推爲上座. 三法

性上座. 卽阿羅漢. 頌曰. 心掉多綺語. 染意

亂思惟. 雖久住林園. 而非眞上座. 具戒智

正念. 寂靜心解脫. 彼於法能觀. 是名眞上

座○十誦律云. 具十法名上座謂有住處

(言住處者. 婆沙論云. 謂道及果空三摩地. 能引彼力殊勝. 能令身心安住不動. 故名

上座住處矣)無

畏. 無煩惱. 多知識多聞. 辯言具足. 義趣明

了. 聞者信受. 善能安痒入他家. 能爲白衣

說法. 令他捨惡從善. 自具四諦法樂. 無有

所乏名上座○律中. 僧坊上座(卽律三網上座)僧上

座(卽壇上上座. 或堂中首座)別房上座(卽今禪居諸寮首座)住家上座

(卽計齊席上座)○婆娑論云. 夫上座者. 心安住故不

爲世違順傾動. 是名上座

座主  □言曰. 有司謂之座主. 今釋氏取學

解優贍穎拔者名座主. 謂一座之主. 古高

僧呼講者爲高座. 或是高座之主

上士  瑜伽論云. 無自利利他行者名下士

中              欄

有自利. 無利他者名中士. 有二利名上士

(上士具二利. 有大心大行. 亦名大士)

上人  摩訶般若經云. 何名上人. 佛言若菩

薩一心行阿□菩提心不散亂. 是名上人

○增一經云. 夫人處世. 有過能自改者. 名

上人○十誦律云. 有四種. 一粗人. 二濁人.

三中間人. 四上人○律□沙王呼佛弟子

爲上人○古師云. 內有智德. 外有勝行. 在

人之上. 名上人

道人  智度論云. 得道者. 名爲道人. 餘出家

者. 未得道者. 亦名道人(道者亦同此說)

貧道  智度論云. 貧有二種. 一財貧. 二功德

法貧○瑜伽論云. 出家品. 智貧. 財貧○指

歸云. 道則通物之稱也. 屬三乘聖人所證

之道也. 謂我寡少此道. 故曰貧道(僧史略云. 漢)

(魏兩晉沙門對君王. 亦只稱貧道. 如南齊時帝問王儉曰. 先輩沙門對帝何稱. 正殿還

坐否. 儉對曰. )

(漢魏佛法未具. 不見紀傳自僞國稍盛皆稱貧道. 亦聞預坐)

頭陀  梵語杜多. 漢言□□. 謂三毒如塵. 能

□汚眞心. 此人能振掉除去. 故今訛稱頭

陀○善住意天子經云. 杜多者. □□貪欲

嗔癡三界內外六入. 若不取不捨不修. 不

著. 非是不著. 我說彼人. 名爲杜多○頭陀

十二功德 . 一阿蘭若處. 二常乞食. 三次第

乞. 四一受食. 五節量食. 六中後. 無飮漿.

七弊衣. 八但三衣九塚間. 十樹下坐. 十一

露地坐. 十二長坐不臥(彼經廣有說文)

支郎  古今儒雅. 多呼僧爲支郎者. 高僧傳

云. 魏有三高僧. 曰支謙. 支纖支亮. 於中

謙. 者爲人細長黑瘦. 眼多白而睛黃. 復多

下              欄

智. 時賢諺曰. 支郎眼中黃. 形軀雖小. 是

智囊

緇流  此從衣色名之也. 僧史略云. 問緇衣

者色何狀貌. 答紫. 而淺黑. 考功記云. 三入

爲□. 五入爲□. 七入爲緇矣固知緇本出

絳雀頭色. 卽紫赤色也. 故梁淨秀尼見聖

衆來. 如桑熟□. 此乃淺赤深黑色也

龍象  中阿含經. 佛告○陀夷若沙門等. 從

人至天不以身口意害我說彼是龍象

內門子  智度論云. 涅槃有三門. 一空門. 二

無相門三無作門何者空門. 謂觀諸法無

我我所. 諸法從因緣生. 無作者受者. 是名

空. 今出家人. 由此門入涅槃宅. 故號空門

子

宗主  僧史略云. 唐末寺皆立受依止□梨

一員. 今朝取秉律員. 位最高者號宗主. 蓋

道俗之間. 有諍不分曲直. 告具剖斷. 令人

息諍故也

僧錄  僧史略云. 唐文宗開成中. 始立左右

僧錄. 卽端甫法師爲始也. 法師德宗召入

禁中. 與儒道論議. 賜紫方袍. 令侍大子於

東朝. 順宗重之若兄弟. 憲宗待之若賓友.

掌內殿法儀. 錄左街僧事

副僧錄  卽昭宗乾寧中改首座爲副僧錄.

卽覺暉爲始也

講經論首座  史云. 首座之名. 卽上座也. 居

席之端. 處僧之上故也. 卽唐宣宗署僧

辯章. 爲三敎首座. 此爲始也今則以經論

學署首座也

經數: 二一二七

經名: 釋氏要覽卷上

頁數: 二六二

上              欄

僧正  史云. 正者政也. 自正正人. 克敷政令

故. 蓋以比丘無法. 若馬無□勒. 漸染俗風

將. 乖雅則故. 擇有德望者. 以地而繩之. 令

歸乎正故云僧正. 此以僞秦僧[&FFFF]#. 爲始也.

至梁普通六年○法雲. 爲大僧正(此加大字)

僧主  卽南齊永明中. 武帝○法獻爲僧主

始也(所言主者猶僧官也)

國師  僧史略云. 西域昔有尼□子. 學通三

藏. 兼達五明. 擧國歸依. 乃彰斯號. 此土則

比齊高僧法常演毘尼涅槃. 通禪法. 齊主

崇爲國師. 此爲始也. 唐神秀自則天召入.

歷四朝號國師. 慧忠肅代二朝入內說禪.

號國師. 元和中○署知玄曰悟達國師

(玄五歲便能吟詩. 出家爲沙彌. 年十四講涅槃經.

時李[&FFFF]#隱有詩贈云. 十四沙彌解講經. 似師年幾只)

(□□. 沙彌說法沙門聽. 不在年高在性靈)若偏□之國. 則蜀後主賜

僧錄光業爲祐聖國師. 吳越稱天台德韶

爲國師. 江南署文遂爲國大導師(如廣知請讀僧史略)

尼  梵音具云. 比丘尼. 亦名除饉女. 天竺以

佛姨母摩訶波□波提(此云大愛道)爲始也. □云.

今呼尼爲阿姨師姨者此效佛 召愛道也.

師姑(未詳)尼有八敬法. 去聖已遠. 不復遵行

繁不錄也

式叉摩那  此云學法女似今尼之長髮也.

四分律云. 十八歲童女應二歲學謂二歲

練身以六法練心(文多不載)

優婆塞  秦言善宿男. 謂離破戒宿故. 又梵

云. ○波索迦. 唐言近事男. 謂親近承事諸

佛法故. 天竺受五八戒. 俗人稱之亦云淸

信士○瑜伽論云. 具足三德一意樂淨. 謂

中              欄

於三寶遠離疑惑. 圓滿戒法. 心出世故. 二

能作三寶事. 三能引發同法○阿含經云.

圓滿八支. 謂信. 戒. 施. 聽法. 受持. 解義. 如

說修行

優婆夷  夷卽女聲字也. 又云. ○波斯迦(名義同前)

七衆  謂比丘比丘尼. 式叉摩那. 沙彌. 沙彌

尼(此出家五衆)優婆塞. 優婆夷(此在家二衆)○婆沙論

云. 夫能維持佛法有七衆在世間三乘道

果相續不斷盡. 以波羅提木叉爲根本○

大毘婆沙論云. 七衆者. 一苾芻. 二苾芻尼.

三式叉摩那. 四室利摩拏洛迦(唐言勤策男卽沙彌也)

五室利摩拏理迦(唐言勤策女卽沙彌尼也)六○波索迦. 七

○波斯迦

道德  八正聖道七支戒德表裏具足之稱也

○論迪云. 成名之謂道. 立身之謂德

名德  名者實也. 實立而名從之. 仲尼云. 所

貴名實之名也. 德者得也. 所謂內得於己.

外得於人. 常無所失. 合而稱之○阿含經.

呼舍利弗已下. 爲名德比丘○皎法師高

僧傳序云. 寡德適時名而不高實德潛光

高而不名

住   處

僧伽藍摩   梵題也. 或云. 僧伽羅摩. 此云衆

園. 五分律云. □沙王施迦蘭陀竹園爲始

也. 園者生植之所. 佛弟子居之. 取生植道

本聖果之義也. 或云毘呵羅. 此云遊止處

寺  華題也. 釋名曰寺. 嗣也. 謂治事者. 相嗣

續於其內也. 故天子有九寺焉. 後漢明帝

永平十年丁卯佛法初至. 有印度二僧摩

下              欄

騰法蘭以白馬馱經像. 屆洛陽. ○於鴻□

寺. 安置(鴻□卽司賓寺也. 胡廣釋云. 鴻聲也. □傳也. 所以傳聲贊道九賓也. 秦有

典客. )

(漢乃因之. 至唐改爲同文寺)至十一年戊辰. ○於雍門外別

建寺. 以白馬爲名. 卽漢土佛寺始也. 吳孫

權立建初寺. 爲始也

院  梵云羅摩. 唐言院(出苑法師經音義)○西域記云.

波演那. 此曰周圍廊舍院

道場  肇云. 閑宴修道之處. 謂之道場. 隋煬

帝○遍改僧居. 名道場

精舍  釋迦譜云. 息心所棲曰精舍○藝文

類集云. 非由其舍精妙. 良由精練行者所

居也

招提  增輝記梵云. 拓□提奢唐言四方僧

物. 但筆者訛. 拓爲招. 去□奢. 留提. 故稱

招提. 卽今十方住持寺院. 是也

僧坊  韻林云. 坊區也. 苑師云. 坊區院也

鹿苑  又名鹿林在波羅柰國. 佛成道初. 轉

法輪. 度□陳如等五比丘處

□園  在摩竭陀國無憂王造是. 小乘大衆

部主. 大天比丘出家(寺也)○中阿含經云. 佛

滅後衆多上尊名德比丘皆住□園

雁塔  西域記云. 昔有比丘見群雁飛翔. 戱

言知時. 忽有一雁投下自□. 衆曰此雁垂

誡. 宜旌厚德. 於是□雁建塔

支提  梵云脂帝色都. 或云暇底暇多. 皆譯

名靈廟○雜心論云. 無舍利名支提. 又名

滅惡生善處

梵刹  梵者淸淨之義○經音云. 梵云刺瑟

到. 此云□. 今略名刹. 卽幡柱也○長阿含

經數: 二一二七

經名: 釋氏要覽卷上

頁數: 二六三

上              欄

經云. 若沙門於此寺中勤苦. 得一法者. 便

當□幡告四遠. 今有少欲知足人居此

奈苑  大唐內典錄云. □賓禪師法秀初至

燉煌. 立禪閣於閑曠地. 植柰千株. 趨者如

雲徒衆濟濟

金地  或云. 金田. 卽舍衛國. 給孤長者側布

黃金. 買祇陀太子園建精舍請佛居之

蓮社  昔晉慧遠法師(唐宣宗謚大覺法師)雁門人. 住廬

山虎溪東林寺. 招賢士劉遺民宗九雷次

宗張野張詮周續之等爲會修西方淨業彼

院多植白蓮. 又彌陀佛國. 以蓮華分九品

次第接人故稱蓮社. 有云. 嘉此社人不爲

名利□泥所汚. 喩如蓮華故名之. 有云. 遠

公有弟子名法要. 刻木爲十二葉蓮華. 植

於水中. 用機關. 凡折一葉是一時. 與刻漏

無差. □禮念不失正時或因此名之. 又稱

淨社. 卽南齊竟陵文宣王. 纂僧俗行淨住

法故. 夫社者. 卽立春秋日後. 五戊名社日.

天下農結會祭以祈穀. [&FFFF]#楚記云. 四人□

結綜會社. 白虎通云. 王者所以有社何爲.

天下心福報土. 人非土不食. 土廣不可遍

敬故. 封土以立社今釋家結慕. 緇白建法

祈福心生淨土. 淨土廣多. 遍心則心亂乃

確指安養淨土. 爲棲神之所. 故名蓮社淨

社爾

蘭若  梵云. 阿蘭若. 或云阿練若. 唐言無諍

○四分律云. 空靜處○薩婆多論云. 閑靜

處○智度論云. 遠離處○大悲經云. 阿蘭

若者. 離諸Ｃ務故○十二頭陀經云. 佛言

中              欄

阿蘭若處十方諸佛皆共讚歎無量功德皆

由此生○肇師云. 忿競生乎衆聚. 無諍出

乎空閑故. 佛讚住於蘭若○寶雲經云何

蘭若處. 獨靜無人不爲惱亂. 乞食易得非

遠非近多諸林木華果淸淨美水龕室安穩

故○蘭若者. 智度論云. 遠離處最近二里.

能遠益善. 去村一拘盧舍(此云鼓聲)○律云. 去村

五百弓. 弓卽尋也. 西天法. 凡四□爲一弓.

□長尺八共長七尺二寸也五百弓爲一拘

盧舍. 積三千六百尺. 成六百步. 卽二里也

庵  釋名曰. 草爲圓屋曰庵. 庵庵也. 以自覆

庵也. 西天僧俗修行多居庵(此方君子亦有居庵者咸榮緖. 晉)

(書云. 陶琰年十五便絶粒居草庵. 戈可容身○逸士傳云陶潛居[&FFFF]#庵○神仙傳云. 焦光居

草庵)

草堂  始因羅什法師得名. 先是長安自漢

廢到秦興三百餘年. 朝市曠絶. 雖數伽藍

歸向者少. 姚興世鳩摩羅什(此云童壽)於大寺中

□一堂. 以草苦蓋於中譯經因此名之也

方丈  蓋寺院之正寢也. 始因唐顯慶年中

○差衛尉寺承李義表前融州黃水令王玄

策往西域充使. 至毘耶黎城. 東北四里許.

維摩居士宅示疾之室. 遺址疊石爲之. 王

策躬以手板縱橫量之得十笏. 故號方丈

房  釋名曰房旁也. 在堂兩旁故○五分律

云比丘頗□起請聽比丘受房舍施. 佛遂

開許○十誦律云. 房者或屬僧(若今禪居寮舍也)或

屬一人(若今寺院內各各住持者)薩婆多論云若房始成. 有

一新戒比丘. 戒德淸淨. 入此房中已畢施

主信施之心若起種種房舍莊嚴高廣設有

一淨戒比丘暫時受用已畢施恩以戒非世

下              欄

間法故

雁堂  善見律云. 毘舍離於大林爲佛作堂.

形如雁子. 一切具足

禪室  中阿含經云. 佛入禪室燕坐. 又有呼

爲禪齋. 齋者肅靜義也. 如儒中靜室謂之

書齋. 或官員判吏靜治之處. 謂之郡齋

蕭寺  今多稱僧居爲蕭寺者. 必因梁武造

寺以姓爲題也. 唐李約自宮淮南買得梁

武寺額. 蕭子雲飛帛大書蕭字將歸洛下

宅中匣於小亭號蕭齊也. 博知君子更爲

正之

香室  毘柰耶律義淨三藏注云. 西方名佛堂

爲健陀俱□. 此云香室. 不稱佛堂佛殿者.

蓋不欲親觸尊顔故(殿者卽此方之暇. 上安[&FFFF]#魚尾者是也. 尾今呼爲[&FFFF]#)

(吻訛也. 灸□子云. 漢柏梁殿災天火也越巫獻術取[&FFFF]#魚尾置上以禳之. 今則象也. 若

古暇尾上更加鐵)

(作水草之形. 俗呼爲Ｃ鳥者. 風俗通曰. 古殿多刻蓮荷菱葉之屬水草所以厭火也)

造伽藍法  齊靈裕法師造寺詰十篇. 且明

造寺方法準正敎. 謂避譏涉. 當離尼寺及

市傍府側. □後無所壞. 南山云. 俗人旣不

曉法. 僧衆當明示導

護伽藍神   七佛經云. 有十八神護伽藍. 一

美音. 二梵音. 三天鼓. 四歎妙. 五歎美. 六

摩妙. 七雷音. 八師子. 九妙歎. 十梵響. 十

一人音. 十二佛奴十三歎德. 十四廣目. 十

五妙眼. 十六徹聽. 十七徹視. 十八遍視○

道世法師云. 寺院旣有十八神護. 居住之

者. 亦宜自勵不得怠惰爲非. 恐招現報耳

(凡寺壁有□大神者卽是此神也. 或問世界之內伽藍無數. 何只十八神而能遍護耶. 答

一切神皆有無數)

經數: 二一二七

經名: 釋氏要覽卷上

頁數: 二六四

上              欄

(眷屬. 卽是分任守護也無妨)

比丘經營精舍  律中佛大弟子. 皆自經營

精舍. 如大迦葉自□泥等. 毘婆沙論問曰.

諸大弟子漏結已盡. 何故□□有所經營.

答曰有五事一爲(報佛)恩故. 二爲長養佛法

故. 三爲滅凡劣衆自貢高故. 四爲將來弟

子. 折伏□豪故. 五爲發起將來福業故

寺院三門  凡寺院有開三門者. 只有一門

亦呼爲三門者何也. 佛地論云. 大宮殿. 三

解脫門. 爲所入處. 大宮殿喩法空涅槃也.

三解脫門謂空門. 無相門. 無作門. 今寺院

是持戒修道. 心至涅槃人居之故由三門

入也

出    家

出家由  瑜伽論云. 在家. 煩撓若居塵宇. 出

家. 閑曠猶處虛空. 是故應捨一切於善說.

毘奈耶中正信捨家趣於非家○毘婆沙論

云. 家者是煩惱因緣. 夫出家者. 爲滅垢累

故. 宜遠離也

出家難  (難字平聲)雜阿含經云. 有外道名閻色車.

問舍利弗云. 賢聖法律有何難事.   舍利弗

言. 唯出家難. 問何難. 答愛樂難. 問云何.

答樂常修善難. 問何名善法. 答謂八正道.

若出家者. 修習此道. 不久疾得盡諸有漏

(八正道者正語. 正業. 正命. 此三屬戒. 小乘以戒

爲先故. 正定. 正勤. 正念. 此三屬定. 定因戒得)

(故次也. 正見. 正思惟. 此二屬惠. 惠因定發故)○秦本雜阿含經云.

夫出家者  名爲難得. 若起惡心. 不名難

得

出家以信爲首  智度論云. 佛言. 若人有信.

中              欄

能入我大法海中. 能得沙門果. 不空剃頭

染衣. 若無信. 是人不能入我大法海. 如枯

樹不生華實不得沙門果. 雖剃頭染衣. 讀

種種經. 能難能. 答於佛法中. 空無所得. 以

是義故. 在佛法初善以信根故○起信論

云. 信心有四種. 一信根本. 所謂樂念眞如

法故. 二信佛有無量功德常念親近供養

恭敬. 發起善根. 願心一切智故. 三信法有

大利益. 常念修行諸波羅蜜故. 四信僧能

正修行自利利他. 常樂親近諸菩薩衆心

學眞如行故○唯識論云. 信有三別一信

實有謂於諸法實事理中深信忍故. 二信

有德謂於三寶眞實德中深信樂故. 三信

有能謂於一切世出世善深法中深信有力

能得能成起希望故○毘婆沙論云. 有信

如手能取善法故

出家越五道  注維摩經什法師云. 凡夫能

出四趣. 不能出於天趣. 出家心滅. 則五道

斯越(滅卽涅槃也)○肇云. 五道非無爲之路也

出家喜  什云. 喜有二種. 一有現世功德自

然□預. 二後得涅槃心常安悅○肇云. 夫

擾亂出於多心. 憂苦生于不足. 出家寡欲.

擾亂斯無. 道法內充故. 懷喜有餘

出家三法  什云. 出家凡有三法. 一持戒. 二

禪定. 三智慧. 持戒能折伏煩惱. 令其勢微.

禪定能遮煩惱. 如右山斷流. 智慧能滅煩

惱. 畢竟無餘○道安法師大戒序云. 世尊

立敎法有三焉. 一者戒律. 二者禪定. 三者

智惠. 斯三者至道之由戶. 泥洹之關要也.

下              欄

戒者斷三惡之干將也. 禪者絶分散之利

器也. 惠者齊藥病之妙醫也

發心卽是出家  淨名經云. 汝得阿□菩提

心. 卽是出家○什云. 雖爲白衣能發無上

心者. 以心超三界. 形雖有繫乃眞出家. 具

足戒行矣(無上心者. 兼載萬有. 不遺一物也)

出家正因  寶雨經云. 於如來敎中. 正信出

家. 非因王力所逼. 不爲賊抑. 不爲負債. 不

怖不言邪命出家爲希心正法以信出家

出家五法  五德福田經云. 一者發心出家.

懷佩道故. 二毁其形好應法服故. 三委棄

身命. 遵崇道故. 四永割親愛. 無適眞故. 五

志心大乘爲度人故

國王父母不聽許不得出家  僧祇律云. 淨

飯王請佛. 今後父母不聽. 不得與出家

(此因羅○羅不告出家故)何以故. 父母悖子爲榮故. 佛於

是暇戒. 父母不許. 不得出家○五百問經

云. 出家者王法父母不聽. 爲得戒否. 答不

得○楞伽經云. 父母不聽不得出家

三等出家人  三千威儀經云. 出家行. 有始

終上中下業. 下者. 以十戒爲本. 盡形壽受

持. 雖捨家緣. 執作與俗人等. 中者應捨作

務. 具受八萬四千向道因緣. 身口意業. 未

能具足. 淸淨. 心結猶存. 未能出離. 比上不

足. 比下有餘也. 上者根心猛利. 應捨結使

纏縛. 禪定惠力. 心得解脫. 淨身口意. 出於

緣務煩惱之家. 永處閑靜淸□之室. 是名

上等出家弟子

問出家苦樂  中阿含經云. 生聞梵志問佛

經數: 二一二七

經名: 釋氏要覽卷上

頁數: 二六五

上              欄

言. 在家出家. 以何爲苦. 佛言在家者. 以不

自在爲苦. 謂錢寶穀畜奴婢不增長. 因此

憂愁. 不自在故. 苦也. 出家者. 以自在故

苦. 謂隨順貪欲瞋□愚癡. 不守禁戒. 因此

愁□故. 自在爲苦也. 又問二人以何爲樂.

佛言. 在家者. 以自在爲樂. 謂錢寶穀畜奴

婢增長. 因此歡喜. 自在故樂也. 出家者.

以不自在爲樂. 謂學道. 不隨貪欲瞋癡行

隨戒所暇. 無□諍怨憎憂苦. 有義利故. 以

不自在爲樂也(此因不隨心行起三毒業. 爲戒所暇. 隨云不自在也. 以現招淸淨)

(名文言當來感天人樂果. 故云樂也)

佛不定答  叔迦經. 叔迦婆羅門白佛言. 在

家白衣. 能修福德善根. 勝出家否. 佛言. 我

於此中則不定答. 若出家者. 或有不修善

根. 則不如在家. 若在家者. 能修善根. 則勝

出家(蓋勝出家不修善根汚道之者)

出家行  涅槃經云. 夫出家者. 不應起惡. 身

口相應. 我棄父母妻子. 知識出家. 正是

信諸善覺時. 非是修不善覺時○莊嚴法

門經云. 金色女白文殊言. 聽我出家. 文殊

語言. 菩薩出家. 非以自剃髮爲出家. 若能

發大精進. 爲除一切衆生煩惱. 是名出家.

非以自被染衣. 自持戒行名出家. 能令毁

禁者. 安住淨戒. 是名出家. 非以阿蘭若處

獨坐思惟. 名出家. 能於女色生死流轉. 以

慧方便. 化令解脫. 是名出家. 非以自身守

護戒律名出家. 若能廣四無量心(慈. 悲. 喜. 捨. 爲四無)

(量心. 婆沙論云. 授與饒益. 是慈相. 除去衰損. 是悲相. 慶慰. 得捨. 是喜相. 心懷平

等. 是捨相)安置

衆生增益善根是名出家. 非以自身得入

中              欄

涅槃名爲出家. 爲欲安置一切衆生入大

涅槃. 是名出家(文多不載)○大法八陀羅尼經云.

出家行有三善一遠離嫉□(謂親他勝於自無損. 橫生□忌. 是)

(名嫉□)隨喜敎示. 二爲他作時. 不心果報. 三

不壞損他以成已善

出家人事務  僧祇律云. 出家人. 當少事少

務. 莫爲世人譏嫌失他善福○三千威儀

經云. 出家所作事務有三. 一坐禪. 二誦經.

三勸化. 衆事若具足三事. 是應出家人法.

若人行者是徒生徒死. 惟有受罪之因○

觀佛三昧經云. 比丘常行四法. 一晝夜六

時說罪懺悔. 二常修念佛. 不□衆生. 三修

六和敬心. 不□慢. 四具修六念. 如救頭燃

(六念者. 念佛. 念法. 念僧. 念戒. 念施. 念天也. 出深功德經云. 此六念法. 是菩提

心生. 菩提法故)○

超日明經云. 比丘有四法一常念如來. 立

佛形像. 二聞經深義. 則信奉行. 三雖不見

佛. 曉了本無. 四知十方佛則一法身

佛留福□末世弟子  佛藏經云. 出家者. 當

一心行道. 隨順法行. 勿念衣食有所須者.

如來白女相光功德. 百千萬億分中. 留一

分供諸末世. 弟子亦不能窮盡○菩薩本

行經云. 佛自摩竭國. 往毘舍離兩國. 人

及諸天龍神共獻佛三千寶蓋. 佛受二千

九百九十九蓋唯一蓋不受. 佛言持用覆

護後世弟子. 令得供養

師    資

師   模範也. 周禮師氏注云. 敎以道之稱也

○指歸曰. 自具福行. 有化他之相○周禮

云. 爲人之長. 訓物之規名師長○寶積論

下              欄

云. 師長者. 若能助益長秀聖者○律云. 和

尙於弟子. 當生兒想. 弟子於和尙. 當如父

想. 又稱師父(白虎云父矩也. 以法敎子故)師有二種. 一親

敎師. 卽是依之出家. 授經剃髮之者. 毘柰

耶. 亦云. 親敎二依止師卽是依之稟受三

藏學者(至是依學一切事業乃至一日皆得稱師)○五百問云. 臨

壇諸僧. 皆得呼爲師否. 答無此理. 不從受

法. 盡不得稱師

和尙  指歸云. 郁波弟耶. 此云常近此受持

○(發正)記云. 優婆陀訶此云依學○毘奈耶

云. ○波陀耶. 此云親敎由能敎離出世業

故. 稱受業和尙○什法師云. 梵語和尙此

名力生○舍利弗問經云. 夫出家者. 捨其

父母生死之家. 入法門中. 受微妙法. 蓋師

之力. 生長法身. 出功德財. 養智慧命. 功莫

大焉○薩婆多律攝云. 有二○波陀耶一

初與出家二爲受近圓(此卽壇上和尙也四分云同和尙)○毘

婆沙論云. 和尙有四種. 一有法無衣食二

有衣食無法. 三有法有衣食. 四無法無衣

食

師問來出家者  僧祇律云. 新欲出家者. 不

得便說樂事. 應說一食一住. 少食少飮. 多

覺少眠. 應問彼言汝能否. 或答能. 方可受

之

律不許度者  僧祇律云. 有年八十九十太

老七十. 臥起須人. 俱不聽度○五分律云.

一切殘疾惡狀貌毁辱. 佛法者皆不得度

聖朝有編○違□者爲師宜愼之

以貌擇師  律云. 時跋難陀在衆. 儀貌□藏.

經數: 二一二七

經名: 釋氏要覽卷上

頁數: 二六六

上              欄

舍利弗形容短小. 有外道欲出家. 竊作是

念. 此小比丘智慧尙爾. 肉堂堂者乎乃投

跋難陀出家受戒後問師經律論. 悉不能

通. 外道□言佛法淺近. 嫌諸比丘. 反歸本

道

資指歸云. 資者取法. 助發已身行解故○

伯陽云. 不善人善人之資

小師 寄歸傳云. 鐸曷[&FFFF]#唐言小師(受戒十夏已前. 西天皆)

(彌小師)毘柰耶云. 難陀比丘呼十七衆比丘爲

小師(此蓋輕呼之也)亦通沙門之謙稱也. 昔高僧名

僧導. 爲沙彌時. 叡法師見而異之問曰. 君

於佛法且欲何爲導. 對曰. 願爲法師作都

講. 叡語曰. 君當爲萬人法主. 豈可對揚小

師乎

弟子  心法傳云. 梵云室灑. 此云所敎. 舊云

弟子○南山□云. 學在我後. 名之弟. 解從

我生. 名之子. 卽因學者以父兄事師. 得稱

弟子. 又云徒弟. 謂門徒弟子略之也(司馬彪曰徒弟)

(子也)

度惡弟子  優婆塞戒經云. 寧受惡戒一日

中斷無量命根. 終不畜養弊惡弟子. 不能

調伏. 何以故. 是惡律儀女齊(去聲)自身. 畜

惡弟子. 不能敎誨. 乃令無量人作惡. 能謗

無量善妙之法○菩薩善戒經云. 度惡弟

子. 則破壞法故名魔弟子. 計此罪愆得不

愼之

師資相攝  師. 以財法定惠. 自攝攝他. 住持

不失資. 以供養諫諍. 亦是相攝○南山□

云. 佛法增益廣大. 實由師資相攝互相敦

中              欄

遇. 財法兩濟日益業深行久德固皆賴矣.

比眞敎陵遲. 惠風掩扇. 俗懷悔慢. 道出非

法. □由師無率誘之心. 資闕奉行之志. 二

彼相捨. 妄流鄙境. 欲令道光. 焉可得乎

(擧要言之)

師念弟子  僧祇律云. 師. 應作是念. 當使因

我度故. 修諸善法. 得其道果○長阿含經

云. 師長以五事視弟子. 一順法調御二誨

某未聞. 三隨其所聞令善義解. 四示其善

友. 五盡已所知誨授不吝○莊嚴論云. 一

度令出家. 二與其受戒. 三禁斷諸惡. 四攝

持以財. 五敎授以法

弟子事師  攝大乘論云. 始終承奉不相離

異名事○四分律云. 弟子看和尙當具四

心. 一親愛. 二敬順. 三畏難. 四尊重侍養承

接. 如臣子之事君父. 如是展轉相敬重贍

視能令正法久住. 增益廣大○尸迦越經

云. 弟子事師有五事. 一當敬難之. 二當知

其恩. 三所敎隨之. 四恩念不厭. 五當從後

稱譽○長阿含經云. 夫爲弟子當以五事

敬事師長. 一給侍所須. 二禮敬供養. 三尊

重戴仰. 四師敎誨敬順無違. 五從師聞法

善持不忘○毘奈耶第三十五卷. 佛爲高

勝比丘說事師法. 略云. 凡爲弟子於師主

處常懷恭敬. 有畏懼心. 不爲名聞不心利

養. 當須早起親問師之四大安隱. 起居輕

利除小便器. 每於半月觀□床蓆若不依

師得越法罪(好廣知者自檢讀之)○毘奈耶云. 弟子門

人□見師時卽須起立若見親敎卽捨依止

下              欄

(言見親敎捨依止者謂弟子在一處侍稟學師次忽受業師來卽捨稟受來侍立受業師左右也)

敎訶弟子菩薩善戒經云爲師不能敎訶弟

子. 則破佛法當墮地獄○毘奈耶云. 弟子

有五事. 方可敎訶. 一不信. 二懈怠. 三惡

四. 四情無羞恥. 五近惡知識. 佛言但五法

有一. 皆須敎訶. 比丘問佛. 如何敎訶. 有五

法. 一不共語. 二不敎授. 三不同受用. 四遮

其善事不與依止. 五不與同房

童子  智度論云. 梵語鳩摩羅伽. 秦言童子

○寄歸傳云. 白衣詣苾芻所. 專誦佛典. 心

落髮. 號童子. 西天出家國無暇止但投師

允可卽和僧剃髮卽無童子行者之屬今經

中呼文殊善財寶積月光等諸大菩薩爲童

子者. 卽非稚齒. 如智論云. 如文殊師利十

力四無所畏等. 悉具佛事故住鳩摩羅伽

地. 又云若菩薩從初發心斷□欲. 乃至菩

提是名童子. 今就此方釋之釋名曰兒. 年

十五曰童. 童獨也. 自七歲止十五皆稱童

子. 謂太和未散故

度小兒緣起  僧祇律云. 佛住舍衛國. 阿難

有一知識. 合門疫死. 唯有一小兒在. 阿難

行過. 小兒隨後喚. 阿難不聞. 爲世人譏云.

沙門他有强親. 今見孤遺不顧. 小兒隨入

祇園. 阿難白佛. 此小兒得度否. 佛言汝作

何心度. 答慈愍心. 佛言得度(度此小兒. 亦不作童子. 便剃髮號. )

(驅鳥沙彌)

行者  善見律云. 有善男子. 欲心出家. 未得

衣□. 欲依寺中住者名. 畔頭波羅沙(未見譯語)

今詳. 若此方行者也. 經中. 多呼修行人. 爲

經數: 二一二七

經名: 釋氏要覽卷上

頁數: 二六七

上              欄

行者. 行是所修二種行也. 者卽五[&FFFF]#假者.

是能修行之人也. 凡十六歲已上. 應呼行

者. 謂男生八歲毁齒. 十六陽氣全. 以其有

意樂信忍. 修淨梵行故. 自晉時已有此人.

如東林遠大師下有□蛇行者

剃     髮

祠部牒   此牒. 自尙書省祠部司出. 故稱祠

部. 按僧史略云. 唐會要曰. 則天延載元年

五月十五日. ○天下僧尼. 隷祠部. 此爲始

也. 義取其善禳惡福解災也○續會要云.

天寶六年五月. 暇所度僧尼. 仍令祠部. 給

牒. 此爲始也

剃髮  律云. 毁其形好. 剃除鬚髮. □卽發先

業. 使異餘出家者○因果經云. 過去諸佛.

爲成就無上菩提故. 捨飾好. 剃鬚髮. 卽發

願言. 今落髮故. 願與一切衆生斷除煩惱.

及以習障(此悉達太子. 剃髮之時言也)

周羅髮  卽今親敎和尙. 最後爲剃頂上髮

也. 梵語周羅. 此云小結. 且三界九地. 煩惱

見修. 所斷有八十一品. 卽第九地末品煩

惱. 名小結. 微細難除. 今此頂髮. 喩彼煩

惱. 九十六種外道. 皆不能盡除. 唯佛弟子

能斷故. 親敎師最後剃者. 表爲除殘結. 令

出三界故

父母拜  南山□十二卷. 法苑二十二卷. 皆

云. 剃髮了. 禮□三寶. 拜謝大衆. 及二師

已. 然後在末座坐. 父母諸親. 皆爲作禮拜.

賀悅其道意. 此亦如儒禮冠義曰. 冠者. 禮

之始也. 凡冠日. 見母母拜. 見兄兄拜之. 注

中              欄

云. 以其成人而爲禮. 今人子出家事佛剃

髮爲禮之始也. 父母設拜. 以其出世而爲

禮. 抑又拜其法服戒體故也. 亦是遠襲我

佛之家風也. 謹按根本毘柰耶律云. 佛父

淨飯王聞太子已成佛. 在室羅伐城竹林

精舍. 王乃裁書遣使. 往請歸國許之. 王○

群臣曰. 一切義成將歸鄕. 可修飾城隍. 莊

嚴道路. 於屈路陀林. 造一精舍. 爾時世尊

作是念. 若我徒行入城. 諸釋必起慢心. 應

以神變入城. 卽共諸聲聞. 涌在虛空. 現諸

神變. 將近城攝諸神通. 唯佛去地一人許.

凌虛而行. 民庶馳觀. 各相謂言. 爲父禮子

耶. 爲子禮父耶. 時淨飯王見太子儀相非

世. 乃頭面禮足. 時諸臣民情. 俱不忍共言.

云何尊父禮子之足耶. 王曰. 汝等不應作

是念. 當初太子生時. 無人扶持. 四方各行

七步. 於爾時我便禮其足. 後於劫部樹下

坐. 日已過午. 諸樹影東. 唯劫部樹影不移.

蔭太子身. 我又禮其足. 今當第三禮也. 爾

時世尊就座坐. 父王復禮佛足. 對面而坐.

告大衆曰. 此是第四禮子足也. 自後日來

卽禮○本起經云. 父王頭面禮佛足者. 一

者敬道. 二者愛子故(今剃髮後. 父母拜賀. 亦此二緣也)○摩耶

經云. 爾時摩耶夫人(卽佛母也)長□佛前. 五體

投地. 說偈云. 稽首頭面禮. 無上大法王

(此父母拜緣略引爲證今國家有暇. 愼勿違之. 五分

律. 佛言非我所暇. 餘方爲淸淨者不得不行. 此謂)

(王法不得不依也. ○薩婆多論云. 比丘違王暇者犯突吉羅罪)

沙彌   此始落髮後之稱謂也. 梵音訛也此

譯爲息慈. 謂安息在慈悲之地故. 又此人

下              欄

息世染之情. 以慈濟群生故. 又云. 初入佛

法. 多存俗情故. 須息惡行慈也○大毘婆

沙論云. 室利摩拏洛迦唐言勤策男. 謂此

人離四性罪. 六遮罪. 勤自策勵不犯令淸

淨故○寄歸傳云. 室羅末尼羅. 唐. 言心寂.

夫稱寂者. 卽涅槃也. 言此人出煩惱家. 心

趣涅槃故

□剃髮便授十戒  寄歸傳云. 西國出家具

有聖暇. 諸有發心出家者. 師乃問諸難事.

難事旣無許之攝受. 或經旬月. 令其解息.

師乃爲授五戒. 方名○波索迦. 此是創入

佛法之基. 七衆所攝也. 師次爲辦□條僧

脚崎下裙擧羅□等. 方請阿遮梨爲剃髮

師親爲著下裙. 次與上衣令頂戴受著已

授與□器授十戒. 此名室羅末尼羅. 方成

應法. 爲五衆攝. 堪消施利. 若恐其十戒毁

破. 大戒. 不成此則妄負心寂之名. 旣不合

消常住受施. 負債何疑. 應依敎而爲濟度

三品沙彌  僧祇律云. 佛暇年不滿十五. 不

應作沙彌. 後在迦維衛國. 阿難有親里二

小兒孤露阿難養育之. 佛問何不出家. 阿

難白佛言佛暇不許度. 佛問是二小兒. 能

驅食上烏未答能. 佛言聽作驅烏沙彌. 最

下七歲. 至年十三者. 皆名驅烏沙彌. 若年

十四. 至十九名應法沙彌(今呼沙彌爲法公也)若年二

十已上. 皆號名字沙彌

沙彌亦名比丘  善見律云. 如有檀越來. 請

比丘沙彌雖未具戒. 亦入比丘數. 是爲名

字比丘○涅槃經云. 譬如幼年. 初得出家.

經數: 二一二七

經名: 釋氏要覽卷上

頁數: 二六八

上              欄

雖未受具. 卽墮僧數○四分律云. 從大比

丘. 下次第與沙彌房舍臥具. 若利養隨次

與之

沙彌行 毘尼母論云. 沙彌應知□愧. 善住

事師. 法中不應懈怠放恣. 當自愼身口卑

己敬人. 常樂持戒. 莫樂調戱. 不應自恃才

力. 復莫輕躁. 應知羞恥. 不說無定亂言. 惟

庠序合理. 知淨不淨. 常逐二師. 讀誦經

法. 一切衆中. 若有所作. 皆不得違○五百

問經云. 沙彌詐稱大道人. 受比丘一拜. 是

名賊住○有沙彌七十二威儀經一卷. 在

傳字函. 好善有請檢讀之

法     衣

衣  釋名曰. 服上曰衣. 衣依也. 所依以庇[&FFFF]#

暑也. 左傳曰. 衣身之章也. 白虎通曰. 衣者

隱也. 所以隱形也. 文字曰. 衣足以蓋形.

以禦風寒也. 西天出家者衣律有暇度. 應

法而作. 故曰法衣(西天一切帛未剪者皆呼爲衣)

二衣  謂聽暇二衣也○瑜伽論問云. 何開

聽謂佛於毘奈耶中. 開許一切能無染汚.

現所受用資生因緣. 云何暇止. 謂佛於毘

奈耶中. 暇止一切自性罪法. 違無罪法故

(向下聽暇篇義同此也. 謂律中佛有聽衣. 暇衣故云二衣也)

三衣 蓋法衣有三也. 一僧伽梨(卽大衣也)二鬱多

羅僧(卽七條也)三安陀會(卽五條也. 此是三衣也. 若呼七條. 偏衫. 裙. 爲三衣)

(者. 誤之也)慧上菩薩經云. 五條名中著衣. 七條

名上衣. 大衣名衆集時衣○四分律云. 應

作安陀會. □體衣. 鬱多羅僧. 僧伽梨. 入聚

落著○增輝記云. 三衣之名. 無正□譯. 皆

中              欄

從人强名之也. 謂. 見安陀會. 有五幅. 便喚

作五條. 見鬱多羅僧有七富. 便呼爲七條.

見大衣條數多. 故名雜碎衣也. 夫大衣者.

三衣中主. 最爲珠勝故. 若從用名. 入王

宮時入聚落時衣也. 七條名中價衣. 謂不

貴大衣不賤五條故. 若從用名入衆衣也.

五條名下衣. 謂在七條下故. 若從用名園

中行道雜作衣也(園卽寺院)○雜阿含經云. 修

四無量者. □剃除鬚髮服三法衣○僧祇

律云. 三衣者賢聖沙門之□幟也○四分

律云. 三世如來. □著如是衣○智度論云.

佛弟子. 住於中道. 故著三衣○薩婆多論

云. 欲現未曾有法故. 九十六種外道無此

三名. 爲異外道故. 著三衣○華嚴經云. 爲

捨離三毒故○創壇經云五條斷貪. 身業

也. 七條斷嗔. 口業也. 大衣斷癡. 心業也

○增輝記問云. 何不增四. 咸二. 惟三也. 答

三奇數屬陽. 陽能生萬物. 今暇三衣. 表生

萬善. 取益物之義也

統名  袈裟者. 蓋從色彰稱也. 梵音具云迦

羅沙曳. 此云不正色○四分律云. 一切上

色衣不得畜. 當壞作迦沙色. 今略梵語也

又名壞色○業疏云. 本作迦沙. 至梁葛洪

撰字苑下方添衣. 言道服也

別名  大集經云. 袈裟名離染服○賢愚經

云出世服○如幻三昧經云. 無垢衣. 又名

忍辱鎧. 又名蓮華衣. 謂不爲欲泥染故. 又

名幢相謂不爲邪所傾故. 又名田相衣. 謂

不爲見者生惡故. 又名消瘦衣. 謂著此衣

下              欄

煩惱消瘦故. 又名離塵服. 去穢衣. 又名振

越

大衣有三品九種  薩娑多論云. 僧伽梨有

三品. 自九條. 十一條. 十三條名下品衣. 皆

兩長一短作. 十五條. 十七條. 十九條. 名中

品衣. 皆三長一短作. 二十一條. 二十三條.

二十五條. 名上品衣. 皆四長一短作○增

輝記問. 七條何品攝. 答下品攝. 以兩長一

短作故(律中三衣. 各有廣長□量旣佛言度身而衣更不錄也)

五部衣色  舍利弗問經云. 摩訶僧祇部. 勤

學衆經. Ｃ講眞義. 以處本居中. 應著黃色

衣. 曇無德部. 通達理味. 開導利益. 表發殊

勝. 應著赤色衣. 薩婆多部. 博通敏達. 以導

法化. 應著□色衣. 迦葉彌部. 精勤勇猛. 攝

護衆生. 應著木蘭衣. 彌沙塞部. 禪思入微.

究暢幽密. 應著靑色衣(謹按四分律云上色衣不得畜. 當壞作迦沙色. )

(今曇無德部. 卽四分所宗自著赤衣. 是南方正色. 與諸部皆競違佛暇. 今試論之. 以累

見天竺來僧衣)

(色證知皆似色也應是譯人以壞色難名. 故托指靑黃赤□等)

問五部衣得取次著否 答舍利弗問經云.

有比丘羅旬. 以薄福故. 乞食不得. 後以五

部衣. 更互著之. 便得大飮食. 故佛言我法

出家. 純服弊帛. 因羅旬故. 聽受種種衣

紫衣   此非五部衣色. 乃是國朝賜沙門故

今尙之. 僧史略云. 按唐書. 則天朝有僧法

朗等九人. 重譯大雲經畢. □賜紫袈裟. 銀

龜袋. 此賜衣之始也. 自後諸代皆行此賜.

至大宋太平興國初. 許四海僧入殿庭. 乞

比試三學. 下開封府. 差僧證經律論義. 十

經數: 二一二七

經名: 釋氏要覽卷上

頁數: 二六九

上              欄

條全通. 乃賜紫衣. 號爲手表僧. 以其面手

進表也. 尋因功德使奏. 今天下一家. 不須

手表心選○依自此每遇皇帝誕節. 親

王宰輔. 節度下至正刺史. 得上表□所知

僧道紫衣惟兩街僧錄所薦得入內是日授

門下牒. 給紫衣. 四事. 謂之簾前紫. 此最榮

觀也. 然此衣. 以國恩故得著. 極不容易.

皆形相分. 按東觀奏記云. 大中年. 大安

國寺僧修會能詩應暇. 才思淸拔. 一日聞

帝乞紫衣. 帝曰. 不於汝怪但觀汝相有闕

未賜也. 及賜著歸寺. 忽暴病而卒. 近代亦

屢有此人焉

染色   律有三種壞色. 謂. 靑. 黑. 木蘭. □云

靑謂銅靑. 黑謂雜泥(卽溝萬中泥)木蘭卽樹皮(此說壞新)

(衣之色也. 今云. 染色亦無出此三也. 今詳禪僧多著墨□衣若深色者. 可是律中□黑衣

攝緣用墨□與)

(雜泥不遠故若言而靑白者可是律中靑衣攝以用銅靑板緣雜墨染故)

物體  准律有十種. 不越布絹紬三也. 須是

厚熟緻(密也)者○五百問經云. 三衣得用生

絹作否答一切生物但不現身者得(律中遮此經開)

田相緣起  僧祇律云. 佛住王舍城. 帝釋石

窟前經行. 見稻田畦畔分明. 語阿難言. 過

去諸佛衣相如是. 從今依此作衣相○增

輝記云. 田畦貯水. 生長嘉苗. 以養形命. 法

衣之田. 潤以四利之水. 增其三善之苗. 以

養法身慧命也

作法  毘奈耶云. 僧伽梨. 得兩重作(義淨云. 僧伽□. )

(唐言重復衣)若三重作者. 得惡作罪(自九條至二十五條. 得用物夾作)

○四分律云. 大衣七條. 要割截作. 若五

條. 得[&FFFF]#葉作○準律. 大衣服五日成. 七條

中              欄

四日. 成. 五條二日成. 限日不成. 尼犯墮.

比丘犯突吉羅罪. 非本工故○(僧祇)律云. 若

作衣餘人助作. 恐限日不成. 應粗行針. 急

成竟受持. 後更細[&FFFF]#○南山大師章服儀

云. 諸律成衣. 隨其□儉. 先其本暇. 如僧伽

梨. 欲創裁者. 二十五條. 則少以次減之. 乃

至九條七條. 又不足乃□作又云. 今有情

纏嗜好. 自迷針縷. 動必資人. 但論[&FFFF]#作之

纖媚. 不計工價之高下. 或有雇縫之直. 倍

於衣價履歷荒孀. 譏過斯負(抄略不次)

明孔   三衣葉上不[&FFFF]#合處. 謂之明孔. 有云

若田畦入水之竇. 按根本百一□磨. 淨三

藏云. 西國三衣. □皆[&FFFF]#合. 唯東夏開而不

縫. 詳觀律檢. 實無開法

□衣  梵音□□. 唐言□條. 卽是一幅[&FFFF]#量

以. 三衣等. 但無田相者是(西國[&FFFF]#輻只闊故)自佛法

至漢. 涉一百八十七年. 凡出家者. 未識割

截法只著此衣

貼相  此法自□條起也. 十誦律云比丘居

山野. 許著□條衣不許著入 聚落. 應於衣

上. 貼作田相. 又云. 比丘貧少衣. 不能割

截應於衣上安貼. 若五七九條. 若遇十五

條等

納衣  又名五納衣. 謂衣有五種故. 十誦律

云. 一有施主衣. 二無施主衣. 三往還衣

(酉夭人亡衣屬以衣贈送至林□取施僧)四死人衣. 五糞掃衣. 此自

有五種. 一道路棄衣(脫厄衣也)二糞掃處衣. 三河

邊棄衣. 四蟻穿破衣. 五破碎衣. 又有五種.

一火燒火. 二水漬水. 三鼠[&FFFF]#衣. 四午嚼

下              欄

衣. 五□母棄衣. 已上衣. 天人竺諱忌故. 棄

之以不任用義同糞掃故. 共納成衣. 名糞

掃衣也. 律云. 一切上色不得直用. □須染

作迦沙色. 今言□者卽是細毛爲衣也○

智度論云. 佛意欲令弟子隨順道行. 捨世

樂故. 讚十二頭陀. 如初度五比丘. 白佛當

著何等衣. 佛言應著納衣○十誦云. 若納

衣不貼田相. 不詐披入聚落○此衣有十

利. 一在粗衣數. 二少所心索. 三隨意可坐.

四隨意可臥. 五浣濯易. 六少□禳. 七染易.

八難壞. 九更不餘衣十不失心道. 又云. 體

是賤物離自貪故. 不爲盜所貪. 常得資身

故. 少欲者須濟形苦故上士著之

著衣功過  佛告阿難. 衣有二種. 謂可親. 不

可親若著好衣. 益其道心. 此可親. 若損道

心. 此不可親. 是故. 或從好衣得道. 或從

弊衣得道. 所悟在心. 不拘形服○智度論

云. 佛言從今日. 若有比丘. 一心心涅槃. 背

捨世間者. 我聽著價直十萬兩金衣. 食百

味食

袈裟五種功德  悲華經云. 佛於寶藏佛前.

發願成佛時. 袈裟有五種功德. 一入我法

中. 犯重邪見等. 於一念中. 敬心尊重. 必於

三乘受記. 二天龍人鬼. 若能敬此袈裟少

分. 卽得三乘不退. 若有鬼神諸人. 得袈裟

乃至四寸. 飮食充足. 四若衆生共相違背.

念袈裟力尋生悲心. 五若持此少分. 恭敬

尊重. 常得勝他

八法信重  經云. 袈裟聖人表式. 隨順寂滅

經數: 二一二七

經名: 釋氏要覽卷上

頁數: 二七○

上              欄

行. 慈悲心. 離欲者之所應服. 是故. 出家

者身披袈裟若未得沙門果者應以八法敬

重. 何等八法. 應起塔想. 寂滅想慈悲想. 如

佛想. □愧想. 令我來世離貪□癡. 具沙

門想

受持衣法  毘奈耶云僧伽肱. (大衣)是衣中主.

是故不得隨處著用若入聚落時. 乞食時.

隨□食時. 入衆時. 禮暇底時. 聽法時. 禮拜

二師及禮同梵行者時. 皆可披大衣. 若□

多羅僧(七條)應於淨處著及諸作業(業謂習誦等事)若

安咀婆娑. (五條)任於何處隨意著用無犯○

五百問云. 若無中衣. (七條)得著大衣上講禮

拜. 五條亦得著入衆食禮拜等○十誦律

云. 著大衣不得□石土木草及掃地. 敷坐

臥具不得脚踏不得曳地. 若去村遠. 卽疊

於肩上. 近村有池. 汪卽洗手足. 無水. 以草

水葉拭塵土. 然後著衣

背著袈裟   卽是以表爲裏易前歸後也. 北

僧多如此○五分律云. 佛言若出村入村

若草木勾衣破風土汚□入葉中(葉卽衣相)恐曰

曝壞衣色聽爲護衣故聚落外□著袈裟若

衣易壞聽顚倒著衣. 上下安鉤紐

鉤紐  僧祇云. 紐○集要云. 前面爲鉤. 背上

名紐. 先無此物. 因佛暇尼師壇. 安左臂衣

下. 則肩上無鎭衣. 不整齊. 乞食時被風吹

落. 佛遂許安鉤紐. 佛暇一切金銀寶物. 不

得安鉤紐上. 惟許牙骨香木之屬

披袒  (祖卽肉粗)舍利弗問經云. 於何時披袒(披卽通覆)

(兩肩. 祖卽偏露右臂)佛言. 隨供食時. 應偏袒. 以便作

中              欄

事故. 作福田時. 應覆兩肩現福田相故

(記云. 隨供養者. 如見佛. 禮佛. 問許三師. 入衆等時

也. 作福田者. 謂計齊坐禪. 誦經. 入聚落. 樹下坐時. )

(使人見田相端嚴故. 若對佛通披者. 五百生墮鐵甲地獄)

作益  僧祇云. 僧尼有戒德者. 若俗人心破

袈裟段. 欲禳災者. 聽與小片

偏衫   古僧依律暇. 只有僧祇支(此名覆□. 亦名掩腋衣)此

長覆左□及掩右掖蓋□三衣故卽天竺之

儀也. 竺道袒魏錄云. 魏宮人見僧袒一□

不以爲善. 乃作偏袒縫於僧祇支上相從

因名偏衫(今開脊接領者蓋遺魏暇也)

裙  此方之名周文王暇也○西域記云. 泥縛

些那. 唐言裙(些字桑箇切)○根本百一□磨云. 梵

語泥伐散那. 唐言裙○諸律舊譯. 或云涅

槃(僧或云泥)洹僧或譯爲內衣. 或云□衣(□音舡. 卽貯米圓)

(器似□而無蓋○蓋取圓義)

坐具  梵云尼師壇. 此云隨坐衣○根本毘

奈耶云. 尼師但那. 唐言坐具. 淨法師註云.

文言坐具. 此乃敷具. 坐臥皆得. 佛暇者. 本

爲□臥具. 恐有所損. 不擬餘用也○五

分律云. 爲護身護衣護僧床褥故. 著生具

○僧祇云. 若在道行. 得長疊中疊安衣囊

中. 至本處當敷而坐. 律應量作. 長佛二 Ｃ

手. 廣一Ｃ手半(佛一Ｃ手長二尺四寸. 此合長四尺八寸. 廣三尺六寸)○

律云更增者. 卽向四邊各益. 如今坐具. 四

緣有貼. 卽象也. 不許單作. 若新物作. 當用

故物貼中蓋壞其好也. 若自無故物. 又無

心處. 不貼無過. 記云. 佛先許安左肩上鎭

衣. 因有外道. 問一比丘曰. 汝肩上片布. 何

名何用. 比丘答云. 名尼師壇. 是坐具. 又問

下              欄

汝所披衣. 何名. 有何功德. 答. 忍辱衣. 三

寶之相. 上暇夭魔. 下降外道. 又問. 此衣

旣有是功德可貴豈得以所坐之布居其

上. 若汝自爲. 師何不敎. 若師敎者. 此法不

足可尊. 比丘白佛. 佛因暇移安左臂衣下

(衣卽三衣也. 以此證是. 觸不得淨用)戒壇圖經云. 尼師壇. 如塔

之有基. 汝今受戒. 卽身是五分法身之塔.

良由五分法身因戒生故

絡子  或呼掛子. 蓋此先輩僧創之. 後僧效

之. 又亡衣名. 見掛絡在身故. 因之稱也. 今

南方禪僧. 一切作務皆服. 以相不如法. 諸

律無名. 幾爲講流非之. 予因讀根本百一

□磨第十卷云. 五條有三品. 上者□三□.

廣五□. 下者減半. 二內名中. 又佛言. 安陀

會有二種. 一者□三□. 廣五□. 二者□二

□. 橫四□. 此謂守持衣. 最後之量限. 蓋三

輪(上蓋臍下掩膝)因詳頗詳頗是今絡子之量也. 若

作之. 但五幅. 一長一短. 或[&FFFF]#或貼. 呼安陀

會. 卽[&FFFF]#謗. 一切處著. 合律無過. 實勝空

身矣(今詳律言□但用自□蓋度身而衣也. 若用尺八之□者下文卽無臂智不及之言也)

襪  □云. 襪亦是衣○四分律云. 寒聽著襪

(古今注云. 自三代及秦皆著角襪以帶結至□. □魏文乃. 更其樣釋名曰. 襪未也. 在脚

未也. 崔駟銘)

(曰. 建子之月. 助養和氣)○五分律云. 外道問衣. 比丘

不知. 乃被譏曰. 沙門有何奇特. 尙不知衣

相. 云何知心. 故於前文. 委細註釋爾

戒    法

戒  智度論云. 梵語尸羅. 秦言性善○古師

云尸羅. 此云戒以止過防非爲義○增輝記

云. 戒者警也. 驚策三業. 遠離緣非也○優